Oleksandr Tymtšyk

Oleksandr Vasylovytš Tymtšyk (; s. 20. tammikuuta 1997) on ukrainalainen jalkapalloilija, pelipaikaltaan puolustaja, joka pelaa Ukrainan jalkapalloliigan FK Dynamo Kiovassa. Hän on lisäksi pelannut Ukrainan maajoukkueessa.

Tymtšyk syntyi Vinnytsjan alueella sijaitsevassa Kryklyvetsin taajamassa ja aloitti juniorina Volodymyr-Volynskyin BRV-VIK-joukkueessa. Vuonna 2013 hän siirtyi FK Dynamo Kiovaan. Ensimmäisen ottelunsa Dynamon ykkösjoukkueessa hän pelasi vuonna 2016. Vuonna 2017 hän pelasi lainalla FK Stal Kamjanskessa ja vuosina 2017–2020 FK Zorja Luhanskissa. Heinäkuussa 2020 Tymtšyk palasi Dynamoon, jonka kanssa hänellä on voimassa sopimus vuoteen 2025 asti. 

Maajoukkuetasolla Tymtšyk on edustanut Ukrainaa nuorten maajoukkueissa. Ensimmäisen kerran hän pelasi Ukrainan miesten maajoukkueessa syyskuussa 2020 UEFAn Kansojen liigan ottelussa Sveitsiä vastaan.

Lähteet

Viitteet 

Vuonna 1997 syntyneet
Elävät henkilöt
Ukrainalaiset jalkapalloilijat